มิซูอาเมะ

มิซูอาเมะ (, แปลตรงตัวว่า "ลูกอมน้ำ") เป็นสารให้ความหวาน ลักษณะเป็นของเหลวใส ข้น เหนียว ผลิตจากการเปลี่ยนแป้งให้เป็นน้ำตาล  ถูกเติมลงในขนมวางาชิเพื่อให้เกิดความเงางาม รับประทานในลักษณะคล้ายกับน้ำผึ้ง และอาจเป็นส่วนผสมหลักในขนมหวาน มิซูอาเมะบางชนิดผลิตในลักษณะที่คล้ายกับน้ำเชื่อมข้าวโพดและมีรสชาติคล้ายกันมาก

มีสองวิธีที่ใช้ในการเปลี่ยนแป้งให้เป็นน้ำตาล วิธีดั้งเดิมคือการนำข้าวเหนียวมาผสมกับมอลต์ แล้วปล่อยให้กระบวนการทางเอนไซม์ตามธรรมชาติเกิดขึ้น ซึ่งเปลี่ยนแป้งให้เป็นน้ำเชื่อม ซึ่งส่วนใหญ่ประกอบด้วยมอลโทส วิธีที่สองและเป็นที่นิยมมากกว่าคือการไฮโดรลิซิสด้วยกรดของแป้งมันฝรั่งหรือแป้งมันเทศโดยการเติมกรด เช่น กรดไฮโดรคลอริก กรดซัลฟิวริก หรือกรดไนตริก เพื่อทำน้ำเชื่อมกลูโคส หากทำด้วยวิธีแรก ผลผลิตสุดท้ายที่เรียกว่า มอลต์มิซูอาเมะ (麦芽水飴) ถือว่ามีรสชาติดีกว่าแบบที่ใช้กรด

 อ้างอิง 

 แหล่งข้อมูลอื่น 

หมวดหมู่:คำและวลีภาษาญี่ปุ่น
หมวดหมู่:วางาชิ
หมวดหมู่:วัตถุให้ความหวาน